
Narva Linnavalitsus võtab vastu protokollilise otsuse:

1. Esitada linnavolikogule määruse eelnõu „Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  kord“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“ muutmine“ (eelnõu lisatud).
2. Volitada Narva Linnavalitsuse Linnamajandusameti direktorit Natalja Šibalovat küsimust ette kandma Narva Linnavolikogus.




Katri Raik				 
linnapea                                                                      Üllar Kaljuste
 linnasekretär

Narva							______._______2022  nr ________



Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  kord“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“ muutmine

Määrus kehtestatakse  kohaliku  omavalitsuse korralduse  seaduse § 22 lõike 1 punkti 5 ja haldusmenetluse seaduse § 64 lg 1 alusel.

§ 1. Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“ muutmine

Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“ paragrahv 1 muudetakse ja sõnastatakse järgmiselt:

„Narva linnas laste mänguväljakute ehitamise toetamise korra (edaspidi kord) reguleerimisalaks on soodsa linnakeskkonna loomine laste mänguväljakute arendamise kaudu Narva linna ja korteriühistute, korteriomanike ühisuste ja muude korteriomanike poolt seaduslikul alusel korteriomandite valitsemiseks moodustatud organisatsioonide, samuti hooneühistute ja aiandusühistute (edaspidi toetuse saajad) kaasosalusel.“

§ 2. Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“  muutmine

Narva Linnavolikogu 20.04.2017 määruses nr 6 „Narva  linnas  spordiväljakute  ehitamise  toetamise  kord“ tehakse järgmised muudatused:

1) paragrahv 1 muudetakse ja sõnastatakse järgmiselt: 

[bookmark: para1lg1]„Narva linnas spordiväljakute ehitamise toetamise korra (edaspidi kord) reguleerimisalaks on soodsa linnakeskkonna loomine spordiväljakute arendamise kaudu Narva linna ja korteriühistute, korteriomanike ühisuste ja muude korteriomanike poolt seaduslikul alusel korteriomandite valitsemiseks moodustatud organisatsioonide, samuti hooneühistute ja aiandusühistute (edaspidi toetuse saajad) kaasosalusel.“;

2) paragrahvi 2 lõige 1 muudetakse ja sõnastatakse järgmiselt: 

„(1) Mõiste „soodsa linnakeskkonna loomine spordiväljakute arendamise kaudu“ all mõeldakse käesoleva korra tähenduses spordiväljakute ehitamist jalgpalli, võrkpalli, korvpalli, tennise, hoki ning muude sportmängude harrastamiseks ja mängimiseks samuti jõulinnakute, treeningväljakute, välijõusaalide ehitamist toetuse saaja territooriumile (korteriomanike kaasomandis olevale kinnistule, hooneühistu või aiandusühistu omandis olevale kinnistule) või Narva linna omandis olevale kinnistule.“;

3) paragrahvi 2 lõige 2 muudetakse ja sõnastatakse järgmiselt:

„(2) Spordiväljak –  jõulinnak, treeningväljak, välijõusaal või spordielementide kogum, aluskattega ning vajadusel linnamööbli ja välisvalgustusega.“

§ 3. Määrus jõustub seaduses sätestatud korras.




Vladimir Žavoronkov 
Linnavolikogu esimees




Seletuskiri


[bookmark: _Hlk96936844]„Narva Linnavolikogu 20.04.2017 määruse nr 5 „Narva linnas laste  mänguväljakute ehitamise toetamise  kord“ ja Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“ muutmise eelnõu juurde

Aastatel 2020-2021 langes korteriühistute nõudlus toetuse saamiseks  „Narva linnas laste  mänguväljakute ehitamise toetamise  korra“ ja „Narva  linnas  spordiväljakute  ehitamise  toetamise  korra“ raames  ja vähenes taotluse arv spordi- ja mänguväljakute ehitamise toetamiseks. See on tingitud sellest, et eelnevatel aastatel on linna erinevates piirkondades ehitatud  linnaeelarve vahenditest mitmeid uusi mängu- ja spordiväljakuid. 

Suure osa Narva linna territooriumist moodustavad aiandusühistud. Viimastel aastatel veedavad linnaelanikud  üha rohkem aega oma aiamajades ja suvilates, samuti kasvab nende inimeste hulk, kes elavad seal aastaringselt.  

Seoses sellega soovib linn laiendada aiandusühistutes elukeskkonna arendamise võimalusi  ja mitmekesistada olemasolevaid aiandusühistute toetusmeetmeid. 

Narva Linnavalitsuse poole on pöördunud mitu aiandusühistut, kes on huvitatud võimalusest saada toetust AÜ-de territooriumile avalike mängu- ja spordiväljakute ehitamiseks. 

Ülaltoodust tulenevalt tehakse ettepanek laiendada mängu- ja spordiväljakute ehitamiseks toetuse saajate ringi  ja lisada potentsiaalsete taotlejate hulka aiandusühistud. Samuti täiendada spordiväljaku mõistet sõnadega „jõulinnak, treeningväljak, välijõusaal“, mis koguvad viimasel ajal üha enam populaarsust.

Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal ning sama seaduse § 64 lõike 1 kohaselt kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes. 

Eeltoodu alusel taotleb Narva Linnavalitsuse Linnamajandusamet Narva Linnavolikogu 20.04.2017 määruse nr 5 „Narva linnas laste  mänguväljakute ehitamise  toetamise  kord“  ja  
Narva Linnavolikogu 20.04.2017 määruse nr 6 „Narva  linnas  spordiväljakute  ehitamise  toetamise  kord“ muutmist. 




Natalja Šibalova
direktor



Koostaja: Tatjana Lennuk 
Kommunaal- ja ehitusosakonna  juhataja
359 9139,  tatjana.lennuk@narva.ee
